《澹山岩》
宋代·郭三聘

忆昔游澹岩，文社四为侣。
相逢各年少，抱负俱有素。
训狐圣得各，夜半叫已屡。
主人各客来，倒屣相告语。
且言龙王神，多有灵异处。
殷勤叩科名，吉兆齐确许。
未成三先达，陆续霄汉去。
转盼三十载，独我尚困沮。
行将贾余勇，犹幸有孤注。
乘兴偶重游，寓敬香一炷。
再拜问龙王，前约何可岁。
朱衣愿点头。成就在此举。
拟欲鑱坚珉，纪此一奇趣。

作者简介：郭三聘，字次尹，祁阳（今属湖南）人。理宗绍定六年（一二三三）中秋曾同唐大可等游澹山岩。事见《金石萃编》卷一三五。